สิระ ชี้ หักเงินเดือน ส.ว.อยู่ที่จิตใต้สำนึก มอบยาฆ่าโควิด-19 เรือนจำ
นายสิระ เจนจาคะ ส.ส. กทม. พลังประชารัฐ มอบ อุปกรณ์ฉีดพ่นฆ่าเชื้อโควิด-19 ให้เรือนจำ ย้ำ หักเงินเดือนนักการเมือง-ส.ว.ขึ้นอยู่ที่จิตใต้สำนึก ต้องเสียสละ เพื่อดูแลประชาชนวันที่ 8 เม.ย. นายสิระ เจนจาคะ ส.ส. กทม. พรรคพลังประชารัฐ มอบอุปกรณ์ฉีดน้ำยาฆ่าเชื้อ โดยมีถังน้ำขนาด 1000 ลิตร ถังฉีดพ่นยาฆ่าเชื้อ ให้กับกลุ่มเรือนจำลาดยาว ทั้งเรือนจำพิเศษกรุงเทพฯ เรือนจำคลองเปรม ทัณฑสถานหญิงกลาง โดยมี ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม เป็นตัวแทนรับมอบนายสิระ กล่าวว่า วันนี้นำอุปกรณ์น้ำยาฆ่าเชื้อมามอบให้กับเรือนจำ เพื่อให้นำไปฉีดพ่น ดูแลประชาชน เจ้าหน้าที่ของเรือนจำ เนื่องจากบุคลากรของเรือนจำ มีบ้านพักที่อยู่ภายนอกเรือนจำ จึงต้องป้องกันไม่ให้นำเชื้อเข้าไปติดผู้ต้องขังภายในเรือนจำ ทั้งนี้หากประชาชนต้องการ ก็สามารถแจ้งมาที่ตนเองในฐานะ ส.ส.ที่ต้องดูแลประชาชนชาวไทย ซึ่งเป็นการใช้งบประมาณส่วนตัว โดยตนขอเรียกร้องถึงความเสียสละของผู้แทนราษฎร และผู้ดำรงตำแหน่งทางการเมือง รวมไปถึงนักการเมืองท้องถิ่นด้วย เพราะทุกคนมาจากประชาชน ตอนไปหาเสียงก็สัญญาว่าจะดูแลประชาชน และวันนี้ประชาชนได้ทวงสัญญาแล้วส่วนกรณีของสมาชิกวุฒิสภา ส.ว.ที่ได้มีหนังสือขอความร่วมมือ ส.ว.ทุกคน ร่วมบริจาคเงิน ขั้นต่ำคนละ 50000 บาทนั้น ตนมองว่า ช่วงนี้เป็นช่วงปิดสมัยประชุม ส.ว.มีหน้าที่ทำอะไร และมีเงินเดือน จำนวน 120000 บาท แต่ประชาชนตกงานกันเกือบทั้งประเทศ ไม่มีเงินจะกิน และ ส.ว.รับเงินเดือนจากภาษีประชาชน ดังนั้นคืนเงินให้กับประชาชนได้หรือไม่ ซึ่งไม่ได้เป็นการบังคับอยู่ที่จิตใต้สำนึกของแต่ละคน แม้บางคนจะให้ความเห็นว่า มีภาระก็ตาม ก็ขอถามกลับว่า เป็นภาระครอบครัว หรือภาระของประชาชน จะเสียสละให้ประชาชนได้หรือไม่ ทั้งนี้ มองว่า บางท่านอาจจะไม่เข้าใจคำว่าประชาชน และไม่เข้าใจว่าประชาชนต้องการอะไร เพราะ ส.ว.มาจากการแต่งตั้ง ไม่ได้มาจากการเลือกตั้งเหมือน ส.ส.ทั้งนี้ นายสิระ ยังได้นำอุปกรณ์ถังบรรจุน้ำยาฆ่าเชื้อ ถังฉีดพ่นน้ำยาฆ่าเชื้อ น้ำยาฆ่าเชื้อ และหน้ากากอนามัยผ้า มอบให้กับชุมชนบ้านพักข้าราชการ กรมทหารปืนใหญ่ต่อสู้อากาศยานที่ 1 เพื่อนำไปใช้ในการฉีดพ่นตามที่พักอาศัยและชุมชนโดยรอบ ป้องกันการแพร่ระบาดของเชื้อไวรัสโควิด-19 โดยนายสิระ ได้กล่าวว่า วันนี้ตนมาช่วยเหลือในฐานะที่เป็นผู้แทนของประชาชน ซึ่งทหารก็ถือว่า เป็นประชาชนเหมือนกัน มีสิ่งใดที่ต้องการให้ ส.ส. คนนี้ช่วยเหลือดูแลก็สามารถบอกกล่าวได้
นายสิระ เจนจาคะ ส.ส. กทม. พลังประชารัฐ มอบ อุปกรณ์ฉีดพ่นฆ่าเชื้อโควิด-19 ให้เรือนจำ ย้ำ หักเงินเดือน ส.ว.ขึ้นอยู่ที่จิตใต้สำนึก ต้องเสียสละ ดูแลประชาชน
โควิด-19,ไวรัสโคโรน่า,ไวรัสโคโรนา,สิระ เจนจาคะ,อุปกรณ์ฉีดพ่นฆ่าเชื้อโควิด-19,หักเงินเดือน,ข่าวทั่วไป